**MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

 t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 12. jūnijā Nr. 319**

(protokols Nr. 10, 22. p.)

**Par Kusas pamatskolas attīstības plāna 2025.–2028. gadam saskaņošanu**

Madonas novada pašvaldībā saņemta Kusas pamatskolas 2025. gada 6. jūnija vēstule (Madonas novada pašvaldības lietvedībā reģistrēta 2025. gada 6. jūnijā ar Nr. 2.1.3.1/25/2232), kurā lūgts izskatīt un saskaņot Kusas pamatskolas attīstības plānu 2025.–2028. gadam.

Saskaņā ar Ministru kabineta 2021. gada 10. augusta noteikumu Nr. 528 “Vispārējās izglītības iestāžu un profesionālās izglītības iestāžu pedagoģiskā procesa un eksaminācijas centru profesionālās kvalifikācijas ieguves organizēšanai obligāti nepieciešamā dokumentācija” 2.2. punktu izglītības iestādei, kas īsteno vispārējās izglītības programmu, pedagoģiskā procesa organizēšanai ir nepieciešams izglītības iestādes attīstības plāns. Tajā norāda izglītības iestādes misiju, vīziju, stratēģiskos mērķus, uzdevumus, attīstības prioritātes un plānotos sasniedzamos rezultātus ne mazāk kā triju gadu periodam un to saskaņo ar izglītības iestādes dibinātāju.

Attīstības plānā Kusas pamatskola ņēmusi vērā valsts un pašvaldību politikas plānošanas dokumentos noteiktos mērķus un sasniedzamos rezultātus.

Noklausījusies sniegto informāciju, pamatojoties uz Ministru kabineta 2021. gada 10. augusta noteikumu Nr. 528 “Vispārējās izglītības iestāžu un profesionālās izglītības iestāžu pedagoģiskā procesa un eksaminācijas centru profesionālās kvalifikācijas ieguves organizēšanai obligāti nepieciešamā dokumentācija” 2.2. punktu, ņemot vērā 12.06.2025. Finanšu un attīstības komitejas atzinumu, atklāti balsojot**: PAR – 15** (Agris Lungevičs, Aivis Masaļskis, Andris Dombrovskis, Andris Sakne, Artūrs Čačka, Artūrs Grandāns, Arvīds Greidiņš, Gatis Teilis, Gunārs Ikaunieks, Iveta Peilāne, Kaspars Udrass, Sandra Maksimova, Valda Kļaviņa, Vita Robalte, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Saskaņot Kusas pamatskolas attīstības plānu 2025.–2028. gadam.
2. Kontroli par lēmuma izpildi uzdot Madonas novada pašvaldības izpilddirektoram U. Fjodorovam.

*Pielikumā Kusas pamatskolas attīstības plāna 2025.–2028. gadam projekts*.

Domes priekšsēdētājs A. Lungevičs

*Puķīte 64860570*